Period: Old Babylonian
Genre: Literary
Transliteration:
<SURFACE>
lugal zalag-ga-ni iti₆-gin₇ kur-kur-ra pa e₃-a
u₃-na-dug₄
lugal {d}utu-gin₇ di si sa₂ kud-kud-de₃ eš-bar {d}ištaran-gin₇ si sa₂-sa₂-e-ra
lugal šudu₃-de₃ ŋiš tuku-ŋu₁₀-ur₂ u₃-na-de₃-tah
{m}lugal-nesaŋ-e dumu nibru{ki} arad₂-zu na-ab-be₂-a {m}lugal-šu₂
udu-gin₇ ka u₂ gu₇-ŋu₁₀ mu-e-pad₃ naŋa dub₂-ba i-ni-bad
gud {ŋiš}šudul₄-a nu-ub-ha-za la₂-gin₇ edin-na ba-ab-ŋen-ne-en
ab₂ amar-bi nu-ub-da-la₂-a-gin₇ gu₃ arhuš-a im-me
u₈ sila₄-bi e₂-ubur-ra dab₅-ba-gin₇ šu-ni ba-ab-dab₅-be₂
mušen-gin₇ gud₃-ŋa₂ lu₂ šu ba-ni-in-ti
{ŋiš}ma₂ kar gen₆-na-a li-bi₂-ib-taka₄-a-gin₇ tum₉-e ba-ab-dirig-ge
i-si-iš sila nibru{ki}ka mu-gu₇-e-en
iri kur₂ iri-ŋa₂ mu-da-an-kur₉ lu₂ en₃ tar-re la-ba-tuku
e₂ kur₂ e₂-ŋa₂ mu-da-an-kur₉ ugu-ŋa₂-aš ba-ab <unk> ba...
iri-ŋa₂ saŋ-gin₇ <unk> la-ba-ni <unk> siki <unk> mu-dur₇-re ba-la₂ <unk> <unk> siki
gu₅-li dub₃-sa zu-a kal-la-ŋu₁₀
lu₂ dili gu₇-u₃-gin₇ igi tur mu-un-gid₂-i-eš
ama ugu-ŋu₁₀ ud-sakar ubur-ra-bi ubur-a-gin₇
dug₃-ge-eš ga-ŋu₁₀ gu₇-ŋu₁₀ ka-ŋu₁₀-ta ba-an-kar
a-a-ŋu₁₀ šag₄ ur₂-bi-ta guru₃-gur₃-ru-a ki-ta ba-an-ŋar-re-en
nin arhuš-a-ŋu₁₀ e₂-bi ba-kal igi nu-mu-un-ši-bar-re
ŋiš hul gurun nu-il₂-la-gin₇ lu₂ na-ma-ši-hul₂-le
<unk> <unk> me-en {ŋiš}isimu₂{sar} nu-tuku-me-en <unk> re nam-ba-tum₂-un
lugal-ŋu₁₀ en₃-ŋu₁₀ he₂-tar-re ki-ur₃-ŋu₁₀-še₃ he₂-em-mi-ib-gi₄-gi₄-in
...
...tuku-ŋu₁₀-ur₂
...
...nibru{ki}...
...u₂ gu₇ mu-ni-in-šub
...dub₂-ba i-ni-bad
...nu-ub-ha-za-gin₇
...ba-ab-ŋen-ne-en
...
...i-im-me
...<unk> <unk> <unk> gin₇
...ba-ab-dab₅-be₂
...li-bi₂-ib-taka₄-a-gin₇
...
...

Cuneiform:
<SURFACE>
𒈗𒌓𒂵𒉌𒌓𒀭𒋀𒆠𒁶𒆳𒆳𒊏𒉺𒌓𒁺𒀀
𒅇𒈾𒅗
𒈗𒀭𒌓𒁶𒁲𒋛𒁲𒋻𒋻𒉈𒌍𒁇𒀭𒅗𒁲𒁶𒋛𒁲𒁲𒂊𒊏
𒈗𒆃𒉈𒄑𒌇𒈬𒌫𒅇𒈾𒉈𒈭
𒁹𒈗𒉠𒂊𒌉𒂗𒆤𒆠𒀵𒍪𒈾𒀊𒁉𒀀𒁹𒈗𒋙
𒇻𒁶𒅗𒌑𒅥𒈬𒈬𒂊𒅆𒊒𒉀𒂀𒁀𒄿𒉌𒁁
𒄞𒄑𒂈𒀀𒉡𒌒𒄩𒍝𒇲𒁶𒂔𒈾𒁀𒀊𒁺𒉈𒂗
𒀖𒀫𒁉𒉡𒌒𒁕𒇲𒀀𒁶𒅗𒃣𒀀𒅎𒈨
𒇇𒃢𒁉𒂍𒁛𒊏𒆪𒁀𒁶𒋗𒉌𒁀𒀊𒆪𒁉
𒄷𒁶𒌑𒆠𒋧𒂵𒂷𒇽𒋗𒁀𒉌𒅔𒋾
𒄑𒈣𒋼𒀀𒄀𒈾𒀀𒇷𒉈𒅁𒋺𒀀𒁶𒅎𒂊𒁀𒀊𒋛𒀀𒄀
𒄿𒋛𒅖𒋻𒂗𒆤𒆠𒅗𒈬𒅥𒂊𒂗
𒌷𒉽𒌷𒂷𒈬𒁕𒀭𒆭𒇽𒇷𒋻𒊑𒆷𒁀𒌇
𒂍𒉽𒂍𒂷𒈬𒁕𒀭𒆭𒌋𒅗𒂷𒀸𒁀𒀊<unk>𒁀...
𒌷𒂷𒊕𒁶<unk>𒆷𒁀𒉌<unk>𒋠<unk>𒈬𒁍𒊑𒁀𒇲<unk><unk>𒋠
𒆪𒇷𒄭𒊓𒍪𒀀𒆗𒆷𒈬
𒇽𒀸𒅥𒅇𒁶𒅆𒌉𒈬𒌧𒁍𒄿𒌍
𒂼𒌋𒅗𒈬𒌓𒊬𒁛𒊏𒁉𒁛𒀀𒁶
𒄭𒄀𒌍𒂵𒈬𒅥𒈬𒅗𒈬𒋫𒁀𒀭𒋼𒀀
𒀀𒀀𒈬𒊮𒌫𒁉𒋫𒅍𒅍𒊒𒀀𒆠𒋫𒁀𒀭𒃻𒊑𒂗
𒎏𒃣𒀀𒈬𒂍𒁉𒁀𒆗𒅆𒉡𒈬𒌧𒅆𒁇𒊑
𒄑𒅆𒌨𒄧𒉡𒅍𒆷𒁶𒇽𒈾𒈠𒅆𒄾𒇷
<unk><unk>𒈨𒂗𒄑𒄢𒊬𒉡𒌇𒈨𒂗<unk>𒊑𒉆𒁀𒁺𒌧
𒈗𒈬𒇷𒈬𒃶𒋻𒊑𒆠𒃡𒈬𒂠𒃶𒅎𒈪𒅁𒄄𒄄𒅔
...
...𒌇𒈬𒌫
...
...𒂗𒆤𒆠...
...𒌑𒅥𒈬𒉌𒅔𒊒
...𒂀𒁀𒄿𒉌𒁁
...𒉡𒌒𒄩𒍝𒁶
...𒁀𒀊𒁺𒉈𒂗
...
...𒄿𒅎𒈨
...<unk><unk><unk>𒁶
...𒁀𒀊𒆪𒁉
...𒇷𒉈𒅁𒋺𒀀𒁶
...
...